Lav et referat af nedenstående tekst:

Tekst:
Aalborg Portland skal levere al cementen til den nye Femern Bælt-tunnel mellem Rødbyhavn på Lolland og øen Fehmarn i Tyskland. Her skal bruges 1,2 millioner tons cement - det er tre gange mere, end man brugte til at bygge Storebæltsbroen. Tunnelen bliver dermed Danmarks største infrastrukturprojekt. - Det er vi virkelig glade og stolte over. Det har været en lang proces, hvor vi har været i konkurrence med andre leverandører. Nu er vi glade for, at det var os, der blev valgt til sidst, siger Michael Lundgaard Thomsen, direktør ved Aalborg Portland. Og det er ikke kun Aalborg Portland, der får glæde af ordren, fortæller Michael Lundgaard Thomsen: - Brancherne, der leverer til os, får stor glæde af den her ordre. Det kræver to ugentlige afgange med skib fra Aalborg, og hvert skib sejler med 100 lastbiler, fuld af cement. - Vi ser det sådan, at det her er med til at fastholde  arbejdspladser - ikke kun i Nordjylland, men i hele Danmark. Det her projekt kommer i høj grad til at kræve, at der kommer danske råstoffer, danske råvarer og danske serviceydelser, siger Michael Lundgaard Thomsen. Det største nogensinde Ordren har en værdi på mere end to milliarder danske kroner. - Den ordre, vi har indgået, er den største, vi nogensinde har lavet. Det er vi rigtig stolte over at kunne levere cement til. Den første leverance forventes allerede at blive sendt afsted i august i år. - Vi får lagt en solid bund under vores salg de kommende år, og det er med til at sikre de arbejdspladser, vi har, siger direktøren. De enorme tunnelelementer med nordjysk cement kommer formentlig til at stå færdigt i 2029. Aftalen, der løber frem til maj 2027, omfatter leverancer af omkring 1,2 millioner tons cement af typen Aalborg Solid.

Referat:
Aalborg Portland har landet en ordre til en værdi af mere end to milliarder.